 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 40/27.02.2025**

 **pentru modificarea Hotărârii Consiliului Local al municipiului Satu Mare**

**nr. 231/26.07.2022 și a Hotărârii Consiliului Local al municipiului Satu Mare**

**nr. 257/04.08.2022**

Consiliul Local al Municipiului Satu Mare,

Analizând proiectul de hotărâre înregistrat sub nr. 10210/17.02.2025, referatul de aprobare al inițiatorului, înregistrat sub nr. 10124/17.02.2025, raportul de specialitate al Arhitectului Șef, înregistrat sub nr. 9570/13.02.2025, raportul de specialitate al Serviciului Juridic, înregistrat sub nr. 10604/18.02.2024 și avizele comisiilor de specialitate ale Consiliului Local Satu Mare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile:

- art. 25 alin. (1), art. 37 alin. (1)–(1^3), art. 45 lit. b), art. 47, art. 56 alin. (4), alin.(6), art.65 alin.(1) ale Legii nr. 350/2001 privind amenajarea teritoriului și urbanismul, cu modificările și completările ulterioare, coroborate cu dispozițiile art. 18 din Ordinul Ministrului Dezvoltării Regionale și Administrației Publice nr. 233/2016, pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism, cu modificările și completările ulterioare,

- cap. III, secțiunea a 3-a din Anexa la Ordinul Ministrului Dezvoltării Regionale și Administrației Publice nr. 2701/2010 pentru aprobarea Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism,

- prevederile art. 2 alin. (2) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare,

În temeiul prevederilor art. 129 alin. (2) lit. c), alin. (6) lit. c), art. 139 alin. (3) lit. e), art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

Adoptă prezenta

**H O T Ă R Â R E**:

**Art. 1.** Se aprobă modificarea art. 5 al Hotărârii Consiliului Local Satu Mare nr. 231/26.07.2022 care va avea următorul conținut: ,,Autorizațiile de construire pentru locuințele individuale se pot elibera și înainte de asigurarea echipării tehnico-edilitare (apă-canal, gaz, energie electrică)”.

**Art. 2.** Se abrogă art. 2 din Hotărârea Consiliului Local Satu Mare nr. 257/04.08.2022.

**Art. 3.** Se abrogă art. 3 alin. (2) din Hotărârea Consiliului Local Satu Mare nr. 231/26.07.2022.

**Art. 4.** Prezenta hotărâre nu aduce modificări documentației P.U.Z. - Lotizare în vederea construirii de locuințe individuale, acceptarea ofertei de donație și introducere teren în intravilan, Amplasament: Satu Mare, str. Odoreului, aprobată prin Hotărârea Consiliului Local Satu Mare nr. 231/26.07.2022.

**Art. 5.** Cu ducerea la îndeplinire a prezentei hotărâri se încredințează Primarul municipiului Satu Mare prin Serviciul Dezvoltare Urbană.

**Art. 6.** Prezenta hotărâre se comunică,prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Arhitectului șef al municipiului Satu Mare, Instituției Prefectului - Județul Satu Mare și beneficiarului documentației de urbanism S.C. Halmi Building S.R.L, și se aduce la cunoștința publică.

**Președinte de ședință, Contrasemnează**

 **Cernea Victor Ioan Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. e) din O.U.G. nr. 57/2019 privind Codul

administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale